== Luksusrejse til [[Gran Canaria]] ==
Da Mogens i slutningen af november vandt Robinson-Ekspeditionen erklærede han kådt, at han ville invitere alle jyderne med på en ferie. De andre skulle ha' del i den million, han lige havde vundet. Og Mogens holdt sit løfte. I starten af februar 2006, var ikke bare jyderne men også flere af københavnerne fra [[Robinson Ekspeditionen]] på en uges luksusferie på [[Gran Canaria]]. Mens gamle konflikter blussede op, forblev humøret højt – og nye venskaber så dagens lys.<ref name="danskradio">[http://danskradio.dk/tvnytarkiv/artikel/printfd12.html?id=12935 9. februar 2006, danskradio.dk: Robinson-vinderen holdt ord - gav holdet en luksusrejse til Gran Canaria], [https://web.archive.org/web/20210508063331/http://danskradio.dk/tvnytarkiv/artikel/printfd12.html?id=12935 backup]</ref> Konflikterne fra [[Malaysia]] blev dog genoplivet på [[Gran Canaria]] – blandt andet skændtes Lykke og [[Solveig Quito]] om banaliteter. Linette følte sig udenfor – og Henrik Fuglsang og Rie var trætte. Til gengæld kunne Mogens snakke fornuftigt med både [[Michelle Strøyer]] og [[Ivan Larsen]], der begge var nogle af de sidste deltagere før finalen.
Levende_personer Personbillede_savnes Sport